Шыгъушэ Лидэ йохъуэхъу
УФ-м и Президентымрэ КъБР-м и Iэтащхьэмрэ къабгъэдэкI хъуэхъухэр къыIэрыхьащ и ныбжьыр илъэс 90 зэрырикъур зыгъэлъапIэ зеикъуэдэс Шыгъушэ Лидэ. Зэрыхабзэу, къэралымрэ республикэмрэ я лIыщхьэхэм я хъуэхъум къыпащащ районымрэ къуажэмрэ я щIыпIэ администрацэхэм я унафэщIхэми.
Бахъсэн район администрацэм и Iэтащхьэм и япэ къуэдзэм и къалэнхэр зыгъэзащIэ Тохъутэмыщ Мухьэмэдрэ Зеикъуэ къуажэм и Iэтащхьэ ХьэцIыкIу Зауррэ, тыгъэхэмрэ удз гъэгъахэмрэ яIэщIэлъу, къыщалъхуа махуэр зыгъэлъапIэм хуеблэгъащ. И юбилеймкIэ Шыгъушэ Лидэ ехъуэхъури, абыхэм жаIащ узыншагъэ быдэ иIэну, и унагъуэм зэIузэпэщыныгъэ илъыну зэрагуапэр. Тохъутэмыщ Мухьэмэд къыхигъэщащ абы хуэдэ нэхъыжьыфIхэр сыт щыгъуи сэбэп зэрыхъур щIэблэр лъэпкъ хабзэм, зэхэтыкIэ дахэм, щэныфIагъым щIэпIыкIынымкIэ.
Къаудыгъу Заур.
